Antigen-prezentirajuća ćelija
Antigen-prezentirajuća ćelija (APC') ili pomoćna ćelija, uobičakeno helper ćelija je ćelija koja prezentira antigen vezan za proteine glavnog kompleksa histokompatibilnosti (MHC) na njenoj površini; ovaj proces je poznat kao prezentacija antigena. T-ćelije mogu prepoznati ove komplekse pomoću svojih receptora T-ćelija (TCR). APC procesuira antigene i predstavljaju/prezentiraju ih T-ćelijama. Gotovo svi tipovi ćelija mogu na neki način prezentirati antigene. Nalaze se u različitim tipovima tkiva. Profesionalne ćelije koje prezentiraju antigen, uključujući makrofage, B– i dendritske ćelije, prezentiraju strane antigene u pomoćne T-ćelije, dok su virusom zaražene ćelije (ili ćelije raka) mogu predstaviti antigene koji potiču iz ćelije do citotoksičnih T-ćelija . Osim porodice MHC proteina, prezentacija antigena oslanja se na druge specijalizirane signalne molekule na površinama APC-a i T-ćelija. Ćelije koje prezetireju antigen vitalne su za efikasan adaptivni imunski odgovor, jer funkcioniranje i citotoksičnih i helper T-ćelija ovisi o APC. Prezentacija antigena omogućava specifičnost adaptivne imunosti i može doprinijeti imunskim odgovorima na unutarćelijske i vanćelijske patogene. Također je uključen u odbranu od tumora. Neke terapije kancera uključuju stvaranje vještačke APC-ove, kako bi se prilagodio imunski sistem usmjeren na maligne ćelije.